У першым матчы, пачатым з першай падгрупы, каманда КСУП “Запаветы Ільіча” з лікам 2:1 абыграла футбалістаў КСУП “Чалюшчавічы”. На першы погляд, гэта выглядала досыць сенсацыйна, бо ў апошнія гады “запаветаўцы”, прама скажам, не “ззялі” ў спартыўным плане. Але перамога з лікам 7:4 над традыцыйна моцным сапернікам – капаткевіцкім “Палессем” – падкрэсліла, што бабуніцкая каманда нацэлілася на Кубак. Дарэчы, пасля трох перамог у падгрупе яна стала першай удзельніцай фіналу. Капаткевічане, абыграўшы калег па падгрупе – КСУП “Чалюшчавічы” (7:0) і ДЮСШ (5:1), занялі другое месца і займелі права пазмагацца за трэцяе месца ў турніры.